# Adolf Ivar Arwidsson

### Wikipedia

Adolf Ivar (Iwar) Arwidsson

Adolf Ivar (Iwar) Arwidsson (s. 7. elokuuta 1791, Padasjoki, k. 21. kesäkuuta 1858) oli suomalainen poliitikko, kirjailija, runoilija, historiantutkija ja sanomalehtimies.

Opiskellessaan Turun akatemiassa Laukaan papin poika Arwidsson liittyi radikaaliin opiskelijapolveen, joka pyrki uudistamaan kirjallista ajattelua romanttiseen suuntaan. Opiskellessaan Uppsalassa 1817–1818 Arwidsson kiinnostui kansallisromantiikasta, ja Suomeen palattuaan hän perusti Åbo Morgonblad -lehden vaalimaan kansallista herätystyötä. Lehden kritiikki valtiollista johtoa vastaan johti sen lakkauttamiseen keisarin päätöksellä 30. syyskuuta 1821. Hänet myös karkotettiin Turun akatemiasta vuonna 1823. Arwidsson muutti Ruotsiin 1823.

Ruotsissa Arwidsson jatkoi isänmaallista julkaisutoimintaa ja hänestä tuli eräs autonomian ajan tärkeimmistä kansallisista herättäjistä. Vuonna 1843 hänestä tuli Tukholman kuninkaallisen kirjaston johtaja.

Arwidsson kuoli 1858 matkalla kotipitäjäänsä Laukaaseen.

Wikiaineistossa on lähdetekstiä aiheesta:
Muisto värsyt Arvidsson’ille
Haettu osoitteesta http://fi.wikipedia.org../../../a/d/o/Adolf_Ivar_Arwidsson_306e.html

Luokat: Suomalaiset kirjailijat | Suomalaiset toimittajat | Fennistit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Svenska